Selfors ungdomsskole

Selfors ungdomsskole var en ungdomsskole i Sjøforsgata 24 på Selfors i Mo i Rana, på Helgeland i Nordland. Skolen ble opprettet i 1956 som barneskole.

I 1973 ble den omdannet til ungdomsskole, samtidig som den nye Selfors barneskole ble åpnet.

Selfors barneskole var nærmeste nabo, og de to skolene delte skoleplass, gymnastikksal, svømmebasseng og fotballbane. Avgiverskolene til Selfors ungdomsskole var Selfors barneskole (1/3 av elevene) og Ytteren skole (2/3 av elevene).

Skolen ble nedlagt 30. juni 2019. Rivingen av skolen ble lagt ut på anbud den 18. desember 2018. Den 22. november 2019 startet Norsk Saneringsservice rivingen av skolen, og rivingen var avsluttet i januar 2020.

Mellom 12. mars og 8. april 2022 ble gymnastikksalen og svømmebassenget revet.

I 2013 hadde skolen 196 elever og 28 ansatte.

Historie 
De borgerlige partiene i Rana, som etter kommunevalget 2011 utgjorde posisjonen i kommunestyret, vedtok 20. juni 2011 å beholde den bestående skolestrukturen, men endret standpunkt 15. september 2012.

Den 19. mars 2013 vedtok kommunestyret å utrede bygging av en ny ungdomsskole på Ytteren, som skulle erstatte ungdomsskolene på  Båsmoen og Selfors.

Utvalget for oppvekst og kultur støttet enstemmig forslaget 30. oktober 2013, og byggingen ble vedtatt av kommunestyret 12. november 2013.

Referanser

Litteratur

Eksterne lenker 
 Velkommen til Selfors ungdomsskole , Rana kommune, 26. juni 2013

Selfors
Ungdomsskoler i Rana
Utdanningsinstitusjoner etablert i 1973
Utdanningsinstitusjoner nedlagt i 2019
1973 i Norge
2019 i Norge